nn id nb da de en da de da da da de da id da nb da de en da de da da da de da da de da en da da da da da nn da da da da da da da da da da da da da en da en da da da da en da da nb da da zh en en sv da de en en sv et fr en da nb de da eu da da da da da de da da da da de da en nb fr da da da sv
Europa-Kommissionen udlover 10 mio. EUR til bedre batterier til elbiler  - Central Denmark EU Office
Vi arbejder for Midtjylland i Bruxelles
Europa er bagud i forhold til resten af verden, hvad angår batterier til elbiler. Vi producerer både for få og for dårlige batterier til at kunne konkurrere med konventionelle biler, og det skal der laves om på. Derfor har Europa-Kommissionen udlovet 10 mio. EUR til den, der kan skabe et nyt, billigere og mere effektivt batteri. Prisen vil gå til den batteri-prototype, der bedst imødekommer udfordringen og kan give lige så meget fremdrift til biler som benzin eller diesel.
Den største sum nogensinde udbudt
Trods elbilens potentiale til at nedbringe både CO2-udledning og luftforurening på jorden, har det elektriske køretøj endnu ikke vundet indpas hos den brede befolkning i Europa. De elbils-batterier, man bruger i dag, er nemlig både dyre, langsomme til at genoplade og slet ikke effektive nok til at udkonkurrere de almindelige, miljøskadelige køretøjer. At sikre, at den næste generation af batterier er fuldt ud konkurrencedygtige, er derfor blevet et vigtigt mål for Europa-Kommissionen, og de 10 mio. EUR er også den største sum, EU nogensinde har udbudt til innovation.
Europa-Kommissionen er nemlig meget bekymret for Europas placering i det globale batterikapløb og understreger, at vi ikke kan vente flere år med at indhente resten af verden. I øjeblikket er det de sydkoreanske og japanske bilbatteriproducenter, der er førende på markedet. De kan producere billigere, end Europa kan, og derfor er det vigtigt, at Europa kommer på banen med et batteri, der kan konkurrere på effektivitet og bæredygtighed.
Kravene til det nye batteri er som følger:
Høj standard i forhold til både sikkerhed, bæredygtighed og genanvendelighed
Samme holdbarhed og genopladningstid som almindelige benzin- og dieselbiler
‘Whole-life costs’ på niveau med eller bedre end almindelige benzin- og dieselbiler
Demonstrerer markante fremskridt i ny materialeteknologi, samtidig med at man undgår dyre, sjældne og ikke-bæredygtige materialer
Konkurrencen er åben for både individuelle- og gruppeaktører, organisationer og virksomheder i EU eller andre lande, der er tilknyttet Horizon 2020.
Der er udlovet 10 mio. EUR.
Fristen for ansøgning er den 17. december 2020.
Ved spørgsmål eller ønske om yderligere information kontakt venligst Central Denmark EU Office.
Du kan læse mere om prisen her, og du kan se mere om prisen i videoen herunder.
Lad os hjælpe dig videre
Kontakt en af vores kompetente medarbejdere, som kan rådgive dig inden for netop dette område og hjælpe dig videre med dit projekt.
+32 470 91 10 29
Forskning, uddannelse og Aarhus Universitet
+32 478 60 24 70
+45 22 83 66 43
Central Denmark EU Office // Avenue de Tervueren 37 // B-1040 Bruxelles // tel: +32 22 30 87 32 // info@centraldenmark.eu
Modtag vores nyhedsbrev EU-fokus hver anden uge